FOTBALL: Stoppertalentet Fredrik Pallesen Knudsen har skrevet under på en kontrakt som binder ham til FKH fram til sommeren 2020.



– Fredrik er en ung, ambisiøs midtstopper som vi ønsker å utviklere videre i FK Haugesund. Han er en midtstopper med stor rekkevidde og god taktisk forståelse og føyer seg inn i rekken av unge og sultne spillere som vi har hentet til klubben. Fredrik er også en spiller jeg kjenner godt fra min tid som landslagstrener, sier FKH-trener Eirik Horneland til klubbens hjemmeside.



20-åringen - som kommer til FKH fra Brann - var forrige sesong utlånt til Åsane. Han vil nå slutte seg til FKH-troppen som er på treningsleir i Estepona.



LES OGSÅ: – Praten med Eirik Horneland gjorde valget lettere å ta

LES OGSÅ: Brann bekrefter stoppersalg til FKH

LES OGSÅ: Fredrik Pallesen Knudsen (20) vil til FKH